| **Larix lyallii** |
| --- |
| Subalpinis maumedis (*Larix lyallii*) rudenį |
| Apsaugos būklė |
| Nekeliantys susirūpinimo (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Pušūnai  *( Pinophyta)* |
| Klasė: | Pušainiai  *( Pinopsida)* |
| Šeima: | Pušiniai  *( Pinaceae)* |
| Gentis: | Maumedis  *( Larix)* |
| Rūšis: | Subalpinis maumedis  *( Larix lyallii)* |

 |
| Binomas |
| ***Larix lyallii***Parl. 1863 |

**Subalpinis maumedis** (*Larix lyallii*) – spygliuotis medis, priklausantis pušinių (*Pinaceae*) augalų šeimai. Paplitęs Šiaurės Amerikos šiaurės vakaruose. Auga kalnuose, dideliame aukštyje (1800–2400 m). Savaime paplitęs Aidahe, Montanoje, Britų Kolumbijoje, Vašingtone, Albertoje.

Matmenys
--------

Medis 10-25 m aukščio, tačiau pačiose aukštikalnėse gali būti ir mažesnis. 

Stambiausi ir aukščiausi subalpiniai maumedžiai visi užregistruoti augantys Vašingtono valstijoje. Vienas jų išmatuotas *Bob Van Pelt* 2004 m. spalį, žmogaus krūtinės aukštyje buvo 215,1 cm kamieno skersmens, 31,3 m aukščio ir 18,0 m lajos skersmeniu. Aukščiausias išmatuotas buvo 38,5 m aukščio ir krūtinės aukštyje buvo 101,0 cm kamieno skersmens.

Kankorėžis ir spygliai rudenį

Apibūdinimas
------------

Kamienas status. Laja reta, šiek tiek kūgiška. Šakos išsidėsčiusios horizontaliai, netaisyklingai. Spygliai 20-35 mm ilgio, susitelkę į kuokštus po 30-40. Jie melsvai žalios spalvos, rudenį ryškiai pagelsta ir nukrenta. Kankorėžiai 2,5-4 cm ilgio, purpuriniai, bet pasenę paruduoja.

Amžius
------

Subalpiniai maumedžiai ilgaamžiai medžiai. 

Rekordinio amžiaus subalpinio maumedžio pavyzdys kodiniu pavadinimu *BAL091* 1997 metais buvo gautas *Malcolm Hughes*, *Connie Woodhouse* ir *Peter Brown* nuo netolimų Beikerio ežero *Baker lake* apylinkių, Montanos valstijoje. Šis medis išdygo 987 metais ir nusibaigė 1997 metais, tai yra augo 1011 metų.

Kitas senas subalpinio maumedžio *Margaret Colenutt* kolekcinis pavyzdys gautas iš Vatertono *Waterton* apylinkių (Britų Kolumbijoje) su 838 kamieno rievėmis. 

728 metų senumo subalpinio maumedžio pavyzdys iš vakarų Albertos kaip *B.H. Luckman* kolekcija, buvo gauta 1980 m. ar 1990 m. pradžioje, kaip tikima medžiui esant gyvam.

Savybės
-------

Subalpinių maumedžių mediena tvirta, kieta, sunki. Subalpinis maumedis gali pakelti itin žemas temperatūras, skurdų dirvožemį, unksmę, todėl dažnai sudaro medžių liniją.

Sinonimai
---------

* *Pinus lyallii* (Parl.) Parl.

Šaltiniai
---------

1. ↑   „IUCN Red List - *Larix lyallii*". IUCN Red list.
2. ↑  conifers.org / Larix lyallii[neveikianti nuoroda], Big tree
3. ↑  conifers.org / Larix lyallii[neveikianti nuoroda], Oldest
4. ↑  conifers.org / Larix lyallii[neveikianti nuoroda]
5. ↑  theplantlist.org / Larix lyallii Parl.


|  |  |
| --- | --- |
|  | **Vikiteka: Subalpinis maumedis** – vaizdinė ir garsinė medžiaga  |

Nuorodos
--------

* blog.conifercountry.com / Larix Lyallii | Derivations on a survival regime, July 6, 2014 by Michael Kauffmann | *Anglų k.*

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |